Oasis

Oasis – anglų roko grupė iš Mančesterio, susiformavusi 1991 m. Pradinę jos sudėtį sudarė Liam Gallagher (vokalas), Paul „Bonehead“ Arthurs (gitara), Paul „Guigsy“ McGuigan (bosinė gitara) ir Tony McCarroll (būgnai), o po poros mėnesių prie grupės prisijungė ir Liam brolis Noel Gallagher (gitara, vokalas). Noelis tapo de facto grupės lyderiu bei pagrindiniu pirmųjų keturių albumų dainų kūrėju. „Oasis“ yra laikomi ryškiausia ir sėkmingiausia Britpop žanro grupe visame pasaulyje.

1993 m. „Oasis“ pasirašė kontraktą su „Creation Records“ įrašų kompanija."Oasis." Encyclopedia of Popular Music, 4th ed. Ed. Colin Larkin. Oxford Music Online. Oxford University Press. ir 1994 m. rugpjūtį išleido debiutinį studijinį albumą „Definitely Maybe“, kuris iškart pasiekė Jungtinės Karalystės reitingo viršūnę bei tapo tuo metu geriausiai parduodamu albumu Britanijos istorijoje. 1995 m. spalį išleistas antrasis grupės albumas „(What's the Story) Morning Glory?“, kuriame grojo naujasis būgnininkas Alan White. Albumas taip pat pasiekė reitingo viršūnę bei tapo penktu geriausiai parduodamu visų laikų albumu Britanijoje bei vienu geriausiai parduodamų visame pasaulyje. 1996 m. „Oasis“ surengė du koncertus Knebvorte, kiekviename iš jų apsilankė po 125 tūkstančius žiūrovų – tuo metu tai buvo didžiausi atviros erdvės koncertai Britanijos istorijoje. 1997 m. rugpjūtį išleistas trečiasis grupės albumas „Be Here Now“, tapęs greičiausiai parduodamu albumu Britanijos istorijoje, tačiau susilaukė nepalankių kritikų įvertinimų.

1999 m., įrašinėjant ketvirtąjį grupės studijinį albumą „Standing on the Shoulder of Giants“ (išleistas 2000 m. vasarį), grupę paliko gitaristas Arthurs ir bosistas McGuigan. Juos pakeitė buvęs grupės „Heavy Stereo“ gitaristas Gem Archer (gitara) ir buvęs grupės „Ride“ gitaristas Andy Bell (bosinė gitara). 2004 m. būgnininką White pakeitė pirmiausia Zak Starkey, o vėliau – Chris Sharrock. Vėlesniais metais grupė išleido dar tris studijinius albumus: „Heathen Chemistry“ (2002 m. liepa), „Don't Believe the Truth“ (2005 m. gegužė) ir „Dig Out Your Soul“ (2008 m. spalis). „Oasis“ išsiskyrė 2009 m., kai grupę paliko Noel Gallagher. Likę nariai įkūrė grupę „Beady Eye“, veikusią iki 2014 m. Abu Gallagher broliai taip pat sėkmingai tęsė solines karjeras. 2024 m. rugpjūtį „Oasis“ paskelbė apie atsikūrimą, o 2025 m. liepos 4 d. Kardife pradėjo pasaulinį turą.

2024 m. duomenimis, „Oasis“ visame pasaulyje yra pardavę per 75 milijonus įrašų ir yra vieni geriausiai visų laikų parduodamų muzikinių vardų.

 Grupės nariai 
 Dabartiniai nariai 
 Liam Gallagher – vokalas, tambūrinas (1991–2009, 2024–dabar); akustinė gitara (2001–2002, 2007–2008)
 Noel Gallagher – solinė gitara, vokalas (1991–2009, 2024–dabar); ritminė (1991, 1999–2009, 2024–dabar); klavišiniai (1993–2009); bosinė gitara (1993–1994, 1995, 1999)

 Buvę nariai 
 Paul „Bonehead“ Arthurs – ritminė gitara (1991–1999); solinė gitara (1991); klavišiniai (1994–1997); bosinė gitara (1995)
 Paul „Guigsy“ McGuigan – bosinė gitara (1991–1995, 1995–1999)
 Tony McCarroll – būgnai (1991–1995)
 Alan „Whitey“ White – būgnai, perkusija (1995–2004)
 Gem Archer – ritminė ir solinė gitara (1999–2009); pritariamasis vokalas (2002–2003); klavišiniai (2002–2005); lūpinė armonikėlė (2005–2009)
 Andy Bell – bosinė gitara (1999–2009); ritminė gitara (2003–2009); klavišiniai (2007–2009)

 Buvę koncertinės grupės nariai 
 Scott McLeod – bosinė gitara (1995)
 Mike Rowe – klavišiniai (1997–2000, 2001)
 Matt Deighton – ritminė gitara (2000)
 Zeb Jameson – klavišiniai (2000–2001)
 Steve White – būgnai, perkusija (2001)
 Jay Darlington – klavišiniai (2002–2009)
 Zak Starkey – būgnai, perkusija (2004–2008)
 Chris Sharrock – būgnai, perkusija (2008–2009)

 Diskografija 
 Studijiniai albumai 

 Singlai 
Iš albumo Definitely Maybe:
 „Supersonic“ – (1994 m. balandžio 1 d.) 
 „Shakermaker“ – (1994 m. birželio 13 d.)
 „Live Forever“ – (1994 m. rugpjūčio 8 d.) 
 „Cigarettes & Alcohol“ – (1994 m. spalio 10 d.) 
 „Rock 'N' Roll Star“

Singlas be albumo:
 „Whatever“ – (1994 m. gruodžio 19 d.)

Iš albumo (What's the Story) Morning Glory?:
 „Some Might Say“ – (1995 m. balandžio 24 d.)
 „Roll With It“ – (1995 m. rugpjūčio 14 d.)
 „Wonderwall“ – (1995 m. spalio 30 d.) 
 „Don't Look Back in Anger“ – (1996 m. vasario 19 d.) 
 „Champagne Supernova“  – (Tik JAV ir AUS, 1996 m. birželio 17 d.) 
 „Morning Glory“  – (Tik JAV ir AUS, 1996 m. rugpjūčio 30 d.) 

Iš albumo Be Here Now:
 „D'You Know What I Mean“ – (1997 m. liepos 7 d.) 
 „Stand By Me“ – (1997 m. rugsėjo 22 d.) 
 „All Around the World“ – (1998 m. sausio 12 d.) 

Iš albumo The Masterplan:
 „Acquiesce“

Iš albumo Standing on the Shoulder of Giants:
 „Go Let It Out“ – (2000 m. spalio 7 d.]) 
 „Who Feels Love?“ – (2000 m. balandžio 17 d.) 
 „Sunday Morning Call“ – (2000 m. liepos 3 d.)

Iš albumo Heathen Chemistry:
 „The Hindu Times“ – (2002 m. balandžio 15 d.)
 „Stop Crying Your Heart Out“ – (2002 m. birželio 17 d.)
 „Little by Little“ – (2002 m. rugsėjo 23 d.) 
 „Songbird“ – (2003 m. vasario 3 d.)

Iš albumo Don't Believe the Truth:
 „Lyla“ – (2005 m. gegužės 16 d.)
 „The Importance of Being Idle“ – (2005 m. rugpjūčio 22 d.) 
 „Let There Be Love“ – (2005 m. lapkričio 28 d.)

 Video 
 „Live By The Sea“ – (1995 m. rugpjūčio 31 d.)
 „There And Then“ – (1996 m. spalio 14 d.)
 „Familiar to Millions“ – (2000 m. lapkričio 13 d.) 
 „Definitely Maybe“ – DVD"  – (2004 m. rugsėjo 7 d.)

 Perdainuotos dainos 
 Daina  Metai  Autorius  Yra albume  Cum On Feel The Noize  1996  Slade  Don't Look Back In Anger (singlas)  Hey Hey, My My  2000  Neil Young  Familiar to Millions  Helter Skelter  2000  The Beatles  Who Feels Love? (singlas)  Heroes  1997  David Bowie D'you Know What I Mean? (singlas) I Am The Walrus  1994  The Beatles  Cigarettes & Alcohol (singlas)My Generation  2002  The Who  Little by Little (singlas) Street Fighting Man  1998   The Rolling Stones  All Around The World (singlas)You've Got To Hide Your Love Away  1995  The Beatles  Some Might Say (singlas)

 Nuorodos 



 Išnašos 

Kategorija:Anglijos roko atlikėjai